
fiit  de  neu 


DRAMA  EN  UN  ACTE 


TRADUCCIÓ  CATALANA 
DE    CARLIS     COSTA. 


No  podrà  representarse  aquesta  obra  sense  permís. 
La  Sociedad  de  Autores  Esparioles  es  l'encarre- 
gada dels  drets  de  propietat. 


BARTOMEU  BAXARIAS-EDITOR 
Passatge  de  Mercader,  io,  interior. 
BARCELONA.  —  I909. 


PERSONATGES 

Salvador. 
Angeleta. 
Franciscà. 

L'acció  a  Nàpols.  Època  actual. 


609291 


ÜCTE  ÜfilCfi 


Una  habitació  molt  pobra,  però  néta.  Un  llit  de 
ferro  de  matrimoni  ab  llensols  néts  y  cobrellit  de- 
cent. Una  taula  de  fusta  sense  barnisar.  Dugués  ca- 
dires de  boga.  Un  armari  y  altres  xítils  de  casa  dels 
més  indispensables.  Al  mitg  de  l'habitació  un  bra- 
ser apagat.  A  la  capsalera  del  llit  un  Sant  Crist.  L' 
habitació  dona  una  impressió  de  fredor.  Una  porta 
de  dos  baténs  y  uní»  finestreta  ab  reixa  de  ferro.  La 
porta  y  la  finestreta  estan  tancades.  Es  de  nit.  L'ha- 
bitació està  a  les  fosques. 


ESCENA  I 

ANGELETA 

(que  dorm  estirada  sobre' l  llit,  emboli- 
cada ab  un  mocador  d 'abrich,  donant  l  impressió 
d'un  cos  setise  vida  Després  d'un  breu  silenci  se 
sent  el  cant  una  mica  esmortuit  d'un  grupu  si- 
nistre de  noctàmbuls). 

UNA  veu 

Dorm  ben  tranquiia, 
que  ab  molt  cuidado  tots  sabrem  vetllarte. 
Y  som  dotzena 
que  encar  que'ns  vas  deixar  volem  cantarte. 

chor 
Volem  cantarte. 

ANGELETA 

(desperta,  s  incorpora  y  aterrorit^ada,  mor- 
mura)  Verge  Santíssima!  (Silenci.  Torna  a 
sentirse'l  cant.  Ella,  sense  moures,  escolta). 

UNA  VEU 

Que  no't  recordes 
que  al  balconet  sorties  a  esperarnos, 
y  quan  ens  veyes 
el  temps  se't  feya  curt  pera  cridarnos. 

CHOR 

Pera  cridarnos. 

UN    DELS  NOCTÀMBULS 

(aixecant  la  veu  per  ferse  sentir) 
Aquesta  porta  ja  no  s'obra  més  que  per  un. 

ANGELETA 

(sense  aixecar  la  veu,  com  si  estès  aprop  seu 
el  que  ha  parlat)  Brètol! 

ALTRE     NOCTÀMBUL 

Y  ara  s'acosta'l  privilegiat. 

ANGELETA 

(Pera  si)  Deu  venir  en  Salvador,  (impres- 
sionada) Què  passarà  si  s'atreveixen  a  moles- 
tarlo?  (salta  precipitadament  del  llit  y  a  palpen- 
tes, busca  una  llum  de  llautó  que  està  dintre 
l armari,  l  encén,  s'acosta  a  la  finestreta ,  l'obra 
una  mica  y  observa)  Ja  se'n  van.  (més  tranqni- 
la)  Gràcies,  Deu  meu!  (tanca  la  finestreta  y 
espera  atentament  quen  Salvador  jassi  la  senyal 
de  costum.  Després  se  sent  un  xiulet  perllongat. 
Animantse)  Es  ell!  Es  ell!  (escolta  novament  y 
se  sent  un  altre  xiulet,  però  més  aprop.  Preci- 
pitadament obra  la  porta). 

ESCENA  II 

angeleta  y  salvador.   Després  el  chor  d'abans 
y  després  la  véu  de  la  franciscà. 

(Salvador  apareix.  Porta  barret  usat  y  ame- 
ricana ab  el  coll  aixecat.  Li  salta  al  demunt 
com  si  jos  una  criatura.  Resten  els  dos  un  mo- 
ment abrassats). 

SALVADOR 

Fa  una  nit  que  no  es  pròpia  de  Nàpols. 
L'aire  es  gelat  y  el  fret  se  fica  fins  al  moll  dels 
ossoh!  Ja  pots  suposar  el  mal  rato  que  ha  pas- 
sat pensant  en  que  no  podies  comprar  carbó  y 
que  jo  no  tenia  diners  pera  portarten! 

ANGELETA 

Cap  el  tart  el  taberner  de  la  cantonada  me 
n'ha  portat  un  poch  y  he  pogut  caientarme 
una  mica... 

SALVADOR 

Ja  sabs  que  no  m'agrada  que  aceptis  rega- 
4os  de  ningú. 

ANGELETA 

No  he  tingut  coratge  per  rebutjarlo.  Patia 
tant!  Dona  una  ullada'l  brasser  y't  convence- 
ràs de  que  me  n'ha  donat  molt  poch.  (silenci. 
Se  disposa  a  tancar  la  porta.  Abans  treu  el  cap 
íntre  Is  batens)  Salvador... 

SALVADOR 

Què  vols? 

ANGELETA 

Comensa  a  nevar. 

SALVADOR 

(llensant  el  barret) 
Aixís  nevés  fins  que  la  neu  ens  cubrís  a 
tots!  (se  senta). 

ANGELETA 

(se  li  acosta  ajectuosamenf) 
M'havies  promès  que  tindries  coratge... 

SALVADOR 

Y  ahont  puch  trobarlo?  Acaben  de  despe- 
-dirme. 

ANGELETA 

T'han  despedit? 

SALVADOR 

Si.  Aquesta  nit,  després  de  tancar  la  boti- 
ga, l'amo  m'ha  dit  que  havia  pres  un  altre  de- 
pendent. 

ANGELETA 

Brètol! 

SALVADOR 

No,  no  es  un  brètol.  El  mes  passat  va  ade- 
lantarme  dos  mesades  y  me  les  ha  perdonades. 
Qui  paga  té  dret  a  exigir  que'l  serveixin  béy  jo 
no  he  sapigut  servirlo.  Me  falten  hàbits  de 
treball.  He  arrivat  als  trenta  cinch  anys,  des- 
prés de  malgastar  el  temps  entre  les  cases  de 
dones  de  vida  alegre,  ahont  te  vaig  conèixer, 
y  les  sales  de  joch,  y  puch  assegurarte  que 
may  havia  pensat  en  treballar.  Sabia  jugar,  la 
sort  m'afavoria  y  sense  necessitat  de  ningú'm 
tractava  com  un  príncep...  Però  desde  que 
hem  volgut  deixar  les  nostres  habituts  anti- 
gues tenim  que  lluitar  ab  la  misèria  comple- 
tament desarmats  Per  ara  esiem  reduïts  a 
viurer  dintre  aquesta  cova;  però  no  tardarem 
a  veurens  al  mitg  del  carrer. 

ANGELETA 

Hi  ha  que  pendre  paciència.  Potser  lot 
cambiarà  ab  el  temps. 

SALVADOR 

Ho  dubto.  T'has  de  convencé  de  que  '}& 
may  sabré  guanyarme  la  vida  treballant. 

ANGELETA 

Sembla  mentida!  Siguent  tant  instruit!  Jo 
recordo  haverte  sentit  contar  que  havies  sigut 
educat  en  un  gran  colegi,  molt  lluny  de 
Nàpols. 

SALVADOR 

Es  certl  Y  era'l  primer  de  l'escola!  Un  ver- 
dader  prodigi!  Els  mestres,  pera  evitar  que  m 

tornés  soberbi,  m'amonestaven,  diguentme: 
«Deu  estar  molt  agrahit  al  seu  senyor  pare  per 
haverli  donat  una  inteligencia  tant  privilegia- 
da.» Y,  naturalment,  com  que  la  meva  mare 
m'havia  fet  creure  que  jo  també  havia  tingut 
un  pare,  que  morí  abans  de  la  meva  nai- 
xensa.,,  jo,  agrahit,  li  enviava  els  més  afec- 
tuosos recorts  al  cel...  Y'n  vols  de  medalles 
pel  meu  pit!...  Y  quin  luxe  d'uniforme!...  Està 
clar,..  Allò  era  un  colegi  de  nobles  y  gent 
rica...  y  com  la  mare  disposava  de  diners  va 
ferme  alternar  ab  els  fills  de  les  íamilies  més 
distingides.  Aquella  desgraciada  s'havia  ficat 
al  cap  adornarme  ab  tots  els  atributs  externs 
d'un  gentilhome.  La  sanch  me  la  va  donar 
impura,  però,  en  cambi,  va  volguerme  daurar 
la  pell. 

ANGELETA 

Es  indubtable  que  la  seva  intenció  era 
bona. 

SALVADOR 

(aixecant se  bruscament) 
No  la  defensis;  t'ho  prohibeixo. 

ANGELETA 

La  mare  sempre  es  la  mare,  Salvador.  No 
pot  suposarse  que  may  pugui  tenir  cap  inten- 
ció dolenta  vers  son  fill. 

SALVADOR 

No  debía  posarme  al  mon.  Y  en  cas  de  fer- 
ho,  havia  de  reíenirme  al  costat  seu  pera  evi- 
tar que  ignorés  la  seva  manera  de  viure.  D' 
aquest  modo,  desde  jove,  m'hauria  nutrit  ab 
ab  el  llot  de  la  seva  casa,  y  aquesta  malura,  in- 
sensiblement,  m'hauria  penetrat  fins  a  l'àni- 
ma, y  més  tart,  al  ferme  home,  hauiía  adorat 
a  la  meva  mare,  creyent  que  era  la  cosa  més 
natural  del  mon  continuar  disfruiant  tranqui- 
lament  els  fruits  de  la  seva  vergonya. 

ANGELETA 

(ab  dolorosa  humiltat) 
No  olvidis  que  jo  també  soch  de  la  seva 
condició,  (pausa). 

SALVADOR 

(acostdntseli  y  acariciantlil  cap) 
Perdonem!  (pausa)  E\  teücas...  es  diferent! 
Tu  has  tingut  prou  energia  pera  deixar  aque- 
lla vida  asquerosa  abans  d'arrivar  a  veila. 
Me  vas  impressionar  tant  fondament  quan 
m'indicares  ei  desitg  d'abandonaria  y  has  sigut 
tant  bona  després  que  m'has  fet  oividar  per 
complert  ton  passat.  Y  si  no't  canses  d'aquesta 
vida  la  gent  tindrà  que  besar  la  terra  que  tre- 
pitges. 

angeleta  (com  entontida) 
Si  no  me'n  canso? 

SALVADOR 

Tot  es  possible, 

ANGELETA 

No;  sempre  ab  tu,  Salvador.  Vuy  morir  al 
teu  costat  y  vuy  que  m'enterrin  les  teves 
mans...  No  ho  creus  aixís?  {Salvador  procura 
amagar  la  cara.  Angeleta  abrassantla)  Si  tens 
llàgrimes  ais  ulls  no  me  les  amaguis.  Vuy 
vèureles...  Per  què'm  prives  d'aquest  consol? 
No  son  la  prova  millor  de  ton  amor? 

SALVADOR 

(ab  dolsor  y  quasi  plorant) 
Jo  m'havia  fet  í'iiusió  de  que  algun  dia  po- 
dria dirte:  «Àí  últim  hem  pogut  saívarnos  dels 
perills  que'ns  amenassaven».  Però  això,  en 
conciencia,  no  puch  dirtho  .Veritat  que  no 
pach?  Y  lo  que  es  pitjor  encara,  no  dech  ali- 
mentar l'esperansa  de  poguertho  dir  may. 

ANGELETA 

Donchs   jo    no   The  perduda   l'esperansa, 

Salvador.  Mentres  tu  t'afligeixes  y  deixes  anar 
lamentacions,  jo  estich  plena  d'esperansa  y 
sento'l  cor  que  vessa  tendresa  y  vuy  besarte  y 
tornarte  a  besar  com  si'ns  esperés  una  nit  de 
goig  demunt  d'un  llit  de  roses,  (el  besa  ab 
passió). 

SALVADOR 

(Ab  desiig  estranyament  circunspecte  li  diu 
a  cau  d'orella)  Y  si  volguéssim  fernos  l'ilusió 
de  que  fos  realment  de  roses? 

ANGELETA 

No'm  sembla  mal.  (Salvador  Vabrassa  for- 
tament. Se  sent  altre  vegada'l  cant  dels  noctàm- 
buls). 

UNA  VEU 

Amor  y  gelós 
aquí't  tenen  de  ferm  encadenada, 
alimentante 
ab  el  pa  de  passió  que  t'ha  embruixada. 

CHOR 

Que  t'ha  embruixada. 

(Salvador  al  comensar  la  cansà  s'ha  separat 
de  VAngeleta  com  avergonyit  d  haver  sigut  sor- 
près, estremescut  escolta  procurant  no  exterio- 
risar  lo  molt  que  sofreix) . 

SALVADOR 

Has  sentit? 

ANGELETA 

Mala  negada  fassin! 

UNA  VEU 

Abans  passaves 
aprop  de  tots  nosaltres  les  vetllades, 
y  sospiraves 
per  les  proves  d'amor  que  t'hem  donades. 

CHOR 

Que  t'hem  donades. 

(Salvador  plè  d'ira  està  per  obrir  la  porta). 

ANGELETA 

(desesperada  l  deté) 
Qué  vols  fer,  Salvador?  Son  molts!...  Vas 
a  cercar  la  mort. 

SALVADOR 

(intentant  desjersen  d'ella) 
Si   puch   escanyarne   un,     no     m'importa 
que'm  matin. 

ANGELETA 

(desde  la  porta  impedint  que  surti) 
Per  Deu,  Salvador,  no  surtis...   Deixa  que 
m'insultin...  insultem  tu,  si  vols...  però  no 
vagis  acaurer  en  mans  d'aquets  desanimats 
que  ja  m'han  martirisaí  en  altre  temps. 

SALVADOR 

(Desistint,  retrocedeix  y  s' assenta  abatut. 
Pausa  llarga)  Està  bé!  Veig  que  he  d'esser  co- 
bart  y  ho  seré.  Demàaquets  mamarratxos  tor- 
naran a  ofendrens  ab  els  seus  cants;  vindran 
totes  ies  nits  devaní  de  la  nostra  porta  y  jo 
tindré  que  callar  v  escoltsrios...  perquè  elis 
son  molts  y  jo  estich  sol...  Fins  tindré  d'escol- 
tarlos  ab  respecte...  Sí,  sí,  ab  respecte...  con- 
siderant que  t'hauran  protegit  alguna  vegada. 

ANGELETA 

Per  Deu!  Quines  coses  dius! 

SALVADOR 

Donchs  busca  tu  el  medi  de  que  no'ns  tre- 
pitgi qui  tingui  capritxo  de  ferho! 

ANGELETA 

Hi  ha  molta  gent  que  se'n  va  de  la  terra 
ahont  ha  nascut...  També  podríem  marxar 
nosaltres. 

SALVADOR 

(aixecantse  y  ab  vehemència) 
Y  ahont  son  els  diners  pera  empendreei 

viatge?  Està  vist  que  parles  sense  meditar  lo 
que  dius.  No  més  te  preocupes  del  nostre 
-amor...  Que't  penses  que  solsament  ab  l'amor 
a  la  butxaca  podem  empendre  la  ruta  pel 
mon?  Y  ademés,  ahont  aniríem?  No,  no;  hem 
de  quedarnos  aquí,  ficats  en  aquesta  presó, 
alimentantnos  de  passió,  segons  canten  els 
teus  amichs,  y  sofrint  la  burla  de  tots  els  que 
presumeixen  d'haverte  protegit.  (Angeleta, 
aniquilada,  se  senta  y  calla  per  prudència. 
Pausa.)  No  hi  ha  que  ferse  ilusions!  Hem  de 
•tenir  el  bon  sentit  de  tornar  cada  hu  de  nos- 
altres al  lloch  d'ahont  sortirem  fa  quatre  me- 
sos. Tothom  porta  impresa  aquí  (senyalant  el 
Jront)  la  seva  direcció,  lo  mateix  que  les  cartes 
que's  depositen  a  correus...  y  vulguis  o  no,  hi 
lia  que  anar  ahont  marca  la  direcció. 
angeleta  (tímidament) 
Això  es  bó  per  dirho,  però  jo  tinch  la  se- 
guritat  de  que  no't  separaràs  de  mi. 

SALVADOR 

(fingint  no  haver  sentit  rès  continua  enra- 
konant.)  Sembla  que'ns  hem  empenyat  en  ca- 
minar contra  la  corrent!  Això  serà  molt  diver- 
tit pels  espectadors,  però  a  nosaltres  pot  cos- 
tarnos  inclús  la  vida!...  Acabem,  donchs,  d' 
una  vegada  ab  aquesta  torma  de  bogeria  ano- 
menada amor.  (S'assenta  lluny  d'ella  en  el 
banch,  estirant  les  cames.  Pausa.  Després  dia 
logan  ab  tristesa  y  lentament.  Cada  paraula 
sembla  que  tingui  un  matís  de  tristor.) 

ANGELETA 

(abrigantse  ab  el  mocador) 
EI  fret  va  apretant   per  moments...    Està 
gelant...  Si  aquesta  nit  no  vols  dormir  aquí 
(senyalant  el  llit)  al  menys  pren  el  cobrellit  y 
f  abrigat. 

SALVADOR 

Y  tu  ab  que  t'abrigaràs? 

ANGELETA 

Ja  tinch  cl  mocador. 

SALLADOR 

Però  si  estàs  tremolant. 

ANGELETA 

No  hi  fa  res. 

SALVADOR 

Lo  que  has  de  fer  es  ficarte  al  llit.  (pausa. 
Truquen  a  la  porta.   Salvador  aixecantsé)  Qm 

serà? 

angeleta  (acostàntselï) 
Salvador,  tinch  por. 

SALVADOR 

Por!  De  què?  Haurà  sigut  algun  viandant 
que  voldrà  bromejar,  (silenci.  Després  tornen 
a  trucar). 

ANGELETA 

No  ho  dubtis:  hi  ha  algú.  (esporuguida) 
Mentres  no  hagin  tornat  aquells  brètols?  (Sal- 
vador se  mossega  Is  llavis,  pàlit  y  molt  impre~ 
sionat.  Angeleta  obre  la  finestreta,  mira  y  que- 
da calmada).  No,  Salvador,  es  una  dóna. 
salvador  (ab  sobressalt) 

Una  dóna? 

ANGELETA 

Sí,  una  dóna.  No  he  pogut  vèureli  la  cara 
perquè  porta  un  farsell  gros  sobre  les  espat- 
lles... 

SALVADOR 

(instintivament  se  dirigeix  corrent  a  la  porta, 
interrogant  depr essa  y  ab  aspro)  Qui  ets?  Di- 
guem qui  ets?  Vuy  sentir  la  teva  veu.  Diguem 
qui  ets? 

FRANCISCÀ 

(desdefora,  dèbilment) 
Soch  la  teva  mare. 

SALVADOR  (furiÓS) 

Vésten!  Vésten! 

ANGELETA 

(ab  accent  bondadós) 
No  la  tractis  aixís!  Fesho  per  la  teva  Ange- 
leta! 

SALVADOR 

Però  qué  voi  de  mi?  La  veig  contínuament: 
sembla  la  meva  ombra.  No'n  té  prou  de  se- 
guirme  y  vigilarme  que  fins  m'ha  de  cercar  en 
la  meva  cova?  Aquesta  dóna  es  com  l'espectre 
del  meu  destí  indigne! 

FRANCISCÀ 

(desde  fóra  ab  veu  tremolosa) 
Vinch  a  portarvos  un  poch  de  carbó.  La 
nit  es  molt  agre...  espero  que  no'm  despre- 
eiaràs  la  mica  de  calor  que  t'ofereixo. 

ANGSLETA 

(implorant  tímidament) 
Salvador!... 

SALVADOR 

(intenta  obrir,  però  no  ho  fa  obeint  a  una 
repulsió  invencible.  Després  a  i '  Angeleta,  ab 
veu  baixa  y  mirant  a  terra).  Obre  tu. 


ESCENA  III 

ANGELETA,  SALVADOR  V*  FRANCISCÀ 

(Franciscà  al  arrivar  al  llindar  de  la  porta 
mira,  com  escudrinyant;  se  deté,  conservant  en- 
corvat  el  cos  pel  pes  del  sach  de  carbó.  Té  uns 
seixanta  anys,  però  sembla  més  vella  a  causa 
dels  sofriments.  Va  mal  vestida.  En  sos  cabells 
despentinats.  en  el  vestit  y  en  el  sach  se  veuen 
blanquejar  borrallons  de  neu). 

angeleta  (referintse  al  sach) 
Donéumel. 

FRANCISCÀ 

Pesa  molt. 
Jo  us  ajudaré. 


ANGELETA 


FRANCISCÀ 

Moltes  gràcies.  (Les  dos  acosten  el  sach  al 
brasser  Salvador  que  sha  quedat  en  segon  ter- 
me pera  evitar  les  mirades  de  la  Franciscat 
acorrolat  per  la  compassió  que  sent  y  per  la  hu- 
miliació, pera  sostraures  a  la  situació,  pren  el 
barret  y  surt,  aclaparat,  procurant  no  Jer  fres- 
sa y  evitant  ser  vist). 

ANGELETA 

(Després  d'haver  ajudat  a  la  Franciscà  a 
transportar  al  sach  l  interroga  ab  intimitat  tí- 
mida y  afectuosa)  Y  corn  heu  sapiguí  que  es- 
tàvem tant  necessitats? 

FRANCISCÀ 

Hi  ha  nits  que'm  passo  tres  y  quatre  hores 
animada  a  la  vostra  porta.  Me  poso  encongi- 
da i  reco  y  faig  veurer  que  dormo.  Moltes  ve- 
gades, aprofitant  el  silenci  de  la  nit  y  escoltant 
ab  atenció,  recuileixo  part  de  la  vostre  con-, 
versa.  Abans  de  venir  a  baladrejar  aquells 
brètols  ja  estava  en  el  meu  seti  acostumat. 
Quan  en  Salvador  ha  aparegut  pel  fons  del 
carreró  m'he  retirat  a  l'ombra  pera  evitar 
que'm  veges.  He  notat  que  obries  ía  finestreta 
pera  vigilar  y  en  aquell  moment  he  tingut  la 
seguretat  de  que'ls  nostres  cors  paipitaven  pel 
mateix  motiu.  Jo't  benehía  y  pensava:  «Si  es 
necessari  serem  quatre  brassos  pera  ajudarlo». 
Afortunadament  aquells  jovenots  han  desapa- 
r escut,  eil  ha  entrat  sense  novetat  y  jo  he  dat 
gràcies  a  la  verge  quan  he'  vist  que  tancava  ía 
porta. 


NIT    DE    NEU  ff 


ANGELETA 

(mirantla  ab  estranyesa  y  tendresa  pro/onda) 
Vos  també  vigileu  sempre? 

FRANCISCÀ 

Sempre. 

ANGELETA 

Ho  has  sentit,  Salvador?  l(Se  gira  y  s'alar- 
ma al  no  veure  a  Salvador.)  Ahont  haurà  anat? 
(Corre  vers  la  porta  y  al  veurel  al  carrer,  ab 
veu  calenta  y  gest  expresiu:)  Vina,  Salvador... 
Entra,  que  pots  posarte  malalt  ab  el  fret  que 
fa. 

SALVADOR 

(desde'l  carrer  asprement  y  ab  dolor) 
No  vuy  enterarme  de  la  vostra  conversa. 

ANGELETA 

Vina.  Lo  que  parlem  no  pot  desagradarte. 
Vina. 

FRANCISCÀ 

(ab  ansietat  y  baixant  la  veu) 
No.  no'l  cridis  encara.  La  Providencia  l'ha 
allunyat.  (Baixant  la  reu,  depressa  y  ab  misteri) 
He  vingut  pera  portarvos  diners. 

ANGELETA 

(ab  sorpresa  y  alegria) 
Es  possible?  (Cambiant  de  tò.)  Siguent  vos 
tant  pobre! 

FRANCISCÀ 

Ja  ta  temps  que'ls  guardo  per  donàrloshi  y 
aquesta  nit  m'ha  semblat  que  si'ls  retenia  u» 
moment  més  en  poder  meu  cauria  ea  pecat 
mortal. 

ANGELETA 

(ab  expressió  d'espant) 
Ell  no'ls  voldrà  aquets  diners. 

FRANCISCÀ 

Me  faig  Pilusió  de  que  si  li  dius  que  Tas  a 
ésser  mare  no  s'atrevirà  a  refusarlos. 
angeleta  (maravellada) 
Y  com  ho  sabeu  això? 

FRANCISCÀ 

Ho  sé...  Y  també  he  comprés  que  encara 
no'n  sab  rès  en  Salvador. 

ANGELETA 

Es  cert;  no  ho  he  confesat  per  por  de  que's 
disgustés.  Però  vos  per  virtut  de  quin  miracle 
heu  pogut  sapiguerho? 

FRANCISCÀ 

Jo  m'entero  de  totes  les  teves  coses  com  si 
visqués  al  costat  teu. 

ANGELETA 

Que  potser  m'heu  vist  anar  aquets  dies  a 
casa  de  certa  dóna? 


T'he  seguit. 


Y  després? 


FRANCISCÀ 


ANGELETA 


FRANCISCÀ 

Sapíguent  qui  es  aquella  dóna  he  pogut 
endevinar  tot  lo  demés. 

ANGELETA 

Hi  anava  perquè  no'm  sentia  bé...  Temia 
tant  perdre  el  fruit  del  nostre  amor! 

FRANCISCÀ 

Quina  bondat  y  quina  bellesa  se  desprèn 
de  la  teva  cara  esgrogueïda!  Si  no  fos  per  la 
por  que  m'inspira  en  Salvador,  ja  m'hauria 
acostat  abans  pera  dirte:  «No't  preocupis  pel 
fill  que  ha  de  venir  perquè  ]o  tinch  lo  neces- 
sari pera  ferlo  creixe  sà  y  fort.»  Y  com  no  es- 
perava poguerte  parlar  a  solas  aquesta  nit,  per 

aquest  motiu  havia  ficat  dintre  del  sach  de 
earbó  una  bossa  ab  diners. 

angeleta   (Jebrilmetit) 
Donèumela  desseguida!    Depressa!  No  vuy 
que  la  vegi  en    aquest  moment.  Quan  sereu 
fora,  si  no'm  falta  valor,  li  diré  tot...  (mirant 
a  la  porta  busca  la  bossa)  Ara  seria  una  impru- ' 
dencia! 

FRANCISCÀ 

(també  busca  la  bossa  y  la  trova  al  moment 
dintre  del  sach)  Ja  la  tinch...  Amàgala...  Amà- 
gaia... 

ANGELETA 

(amaga  la  bossa  en  el  seu  pit) 
Verge   Santíssima,   donéume'i  valor   que 
necessito! 

FRANCISCÀ 

(baixant  la  veu  y  ab  circunspecció) 
Si  continues  vivint  com  fins  ara  pariràs  un 
£Ü  malaltís. 

ANGELETA 

Prefereixo  la  mort  abans  de  carregar  aquest 
pes  sobre  la  meva  conciencia! 

FRANCISCÀ 

L'hivern  es  molt  cru  y  la  fam  consumeix. 
Creume  a  mi,  s'imposa  no  perdre  temps.  (An- 
geleta sent  els  passos  de'n  Salvador  que  s'acosta 
y  ja  un  signe  a  la  Franciscà  pera  que  calli). 

SALVADOR 

(Al  moment  d  entrar  se  para  ab  desconfian- 
ça. Pausa  breu.  Després  ala  Franciscà:)  Sem- 
bla que  la  meva  presencia  t'ha  fet  tornar 
muda? 

ANGELETA 

Com  havies  dit  que  no  volies  enterarte  de 
la  nostra  conversa... 

SALVADOR 

(mirant  a  les  dos) 

No  es  pas  per  això  que  ha  callat.  Deu  ésser 
fer  altre  cosa. 

ANGELETA 

Pucfe  assegurarte  que  no  es  per  res  contra 
teu. 

SALVADOR 

Qui  sabS 

ANGELETA 

Ella  t'estima  tant  com  jo. 

SALVADOR 

{Diriginíse  ràpidament  y  amenassador  a  la 
Angeleta)  Ha  arrivat  el  moment  de  pregun- 
tarte:  se  t'ha  ocorregut  tnay  l'idea  de  que  po- 
guéssim alguna  vegada  viure  ab  lo  que  abans 
tu  feyes? 

ANGELETA 

May:  encare  que't  veges  a  l'agonia. 

SALVADOR 

Donchs,  si  es  aixís,  no  deus  dirme  que  ella 
m'ha  estimat  tant  com  tu  m'estimes. 
franciscà  (ab  humiltat) 

Quan  tu  eres  noy,  jo  no  sabia...  no  podia 
sapiguer...  Ningú  m'havia  ensenyat  res  tocant 
al  honor.  Vas  ésser  tu  qui  va  comensà  a  ense- 
nyarmo,  despreciantme,  malehintme...  Desde 
llavors  vaig  volguer  viurer  pobrement.  Tenia 
trenta  vuyt  anys,  però  tothom  me  deya  que 
encare  era  herrr.osa.  ÍVlalehida  hermosura  que 
tant  horror  m'has  inspirat  després  de  lo  que 
tu  vas  ensenyarme!  Pera  merèixer  el  teu  amor 
y  el  teu  perdó  he  mortificat  el  meu  cosab  tota 
mena  de  privacions  y  he  viscut  de  la  caritat 
cristiana... 

salvador  (conmogut) 

Aquestes  mortificacions  que  t'has   imposat 

com  càstich  podran  salvarte  l'ànima...  quan 
acabis  de  sofrir  en  aquest  mon...  y  això  serà 
molt  just...  Però,  desgraciadament,  no  han 
pogut  traurem  del  cos  les  metzines  que  m'ha- 
vies donat  y  que'm  roseg3ràn  per  sempre. 
(acostantse  a  la  Franciscà  com  pera  moslrarli 
l'interior  de  son  ser)  Mirala  d'aprop  aquesta 
confusió  d'odis,  d'amargures  y  de  dolors  que 
s'han  pastat  aquí  dintre.  (Franciscà  quasi  ama- 
gant la  cara  se  li  acosta  una  mica.  Salvador 
continuafit)  Miral  d'aprop  aquest  monstre, 
meitat  caballer  y  meitat  captaire;  mitg  igno- 
rant y  mitg  instruit;  a  mitjes  generós  y  crudel 
a  mitjes;  meitat  coratjós  y  meitat  cobart!  Ah, 
no  pots  imaginarte  lo  trist  que  es  menar  una 
existència  com  la  meva!  La  deshonra'm  re- 
pugna y  no  obstant,  sempre  m'envolta.  No  sé 
adapíarme  a  la  pobresa  y  no  soch  més  que  un 
captaire!  Trech  del  fanch  una  dóna  que's  íonía 
de  passió  per  mi  y  mentrestant  renego  d'aquell 
moment  de  bondat  y  espero  que  vinguis  tu, 
precisament,  a  oferírli  lo  que  jo  no  puch  com- 
prarli!  Si  ai  menys  tingués  en  aquest  moment 
la  íorsa  necessària  pera  perdonarte,  no  senti- 
ria, Deu  de  bondat,  tant  aplastant  el  pes  de  la 
meva  humiliació. 

franciscà  (tremolant) 

Jo  no  he  vingut  pera  que'm  perdonis,  Sal- 
vador. Ja  ía  molt  temps  que  n'he  perdut  l'es- 
peransa  perquè  veig  que  no  pots  ferho. 
salvador  (més  conmogut) 

A  vegades,  quan  te  veig  esporuguida,  ab 
aquesta  cara  de  dolorosa  y  aquets  ulls  enfon- 
sats que  brillen  com  dos  llànties  de  sepulcre, 
sento  un  torrnent  terrible  y  m'entren  desitjós 
de  cridarte:  mare,  mare  meva,  acostat  a  mi 
com  una  mare  s'acosta  a  son  fill...  Però  de 
sobte  les  metzines  que  vas  donarme'm  pujen 
al  cap,  descomposantme'l  cervell,  y  m'ubria- 
guen,  m'encén  y  m'obliguen  a  lluitar  ab   mi 

mateix!...  Llavors  sembla  que  tinch  dintre  del 
pit  dos  cors  que  topen;  llavors  voldrie  arran- 
carme  ab  les  ungles  aquets  ulls  que  no  puch 
aclucar  pera  no  tornar  a  veurer  eJs  teus  que 
tanta  pena'm  fan! 

FRANCISCÀ 

Jo't  prometo  que  d'avuy  endevant  sabré 
amagarme  millor...  No  deixaré  de  veuret, 
però  evitaré  que'is  teus  ulls  tinguin  que  topar 
ab  els  meus.  Aixis  no  t'atormentaré  ni  tindràs 
que  pensar  en  que  espero  que'm  perdonaràs. 
Has  permès  que  entrés  a  casa  teva,  m'has  dei- 
xat parlar  ab  TAngeleta  y  jo  t'ho  agraeixo  y 
me'n  vaig  contenta,  Feva  tant  temps  que  ho 
desitjava!  (saixuga  algunes  llàgrimes)  Y  si 
m'ho  peirnets,  Salvador,  te  suplicaré  que  no 
abandonis  a  aquesta  jove  tant  bona...  perquè 
res  pot  confortar  1  ànima  d'un  home  desgra- 
ciat com  la  humanitària  acció  d'aixecar  a  una 
dona  caiguda.  (Aniieleta  sanglotant  li  posa'ls 
brassos  al  coll.  Franciscà  estreny entla  contra'l 
seu  pit  y  plorant,  li  dona  un  petó  al  Jront) 
Aque.st  per  tu...  Y  aquest  (li dona  un  altre  petó 
perllongat  al  front)  per  ell.  (s'allunya  lenta- 
ment, ab  dolsor,  y  mirant  al  seu  fill,  surt). 

ESCENA   IV 

SALVADOR  y  ANGELETA 

(Salvador  s'ha  assentat  aprop  de  la  taula, 
apoyanti  el  cap.  Angeteta  després  de  passarse 
el  mocador  pels  ulls.  ajusta  la  porta,  pren  del 
reco  [rossos  de  paper  y  els  coloca  en  el  brasser, 
treyent  abans  la  cendra) 

SALVADOR 

(giranUe  com  pera  assegurar  se  de  que  ha 
sortit  la  Franciscà,  peu  que  la  porta  està  ajus- 
tada y  pregunta  perplexe:)  Per  què  no  has  tan- 
cat la  poi  ta? 

ANGELETA 

Encara  sospites?  L'he  deixada  ajustada 
perquè  s'encengui  millor  ei  brasser.  (ab  un 
misio  encén  els  papers  que  havia  colocat  en  el 
brasser,  posant  desseguida  entre  les  flames  un 
punyat  de  carbonisa  y  després  trossets  de  carbó 
als  que  dona  aire  ab  un  ventall  pera  animar  el 
joch). 

salvador  (sense  ira) 

Espero  que  ara'm  diràs  de  què  t'ha  parlat 
la  mare. 

ANGELETA 

Si  fossis  més  rahonable...  Si  no  la  odiessis 
tant... 

SALVADOR 

Tu  no  podràs  may  compendre  lo  que  he 
sofert  y  sofreixo  encara  per  culpa  seva!  Y  puch 
assegurarte  que  no  es  pas  a  n'ella  a  qui  odio 
sinó  a  mi  mateix,  (intentant  convèncer  la)  Si  jo 
no  fos  tan  pobre'm  faltaria  temps  pera  ajudar- 
la,  naturalment,  sense  que  ella  ho  notés,  y 
procurarli  una  vida  menys  penosa.  Això'm 
sembla  que  no  es  pas  odiar.  Soch  molt  més  ra- 
honable de  lo  que  tu't  creus...  y  per  aquest 
motiu  ella  fa  molt  mal  de  venir  ab  misteris. 

angeleta  (ab  reticència) 
Precisament  la  teva  mare'm  parlava  de  la 
misèria  que  passem  ..  y  lo  que  tu  voldries  po- 
guerli  donar...  ella  ha  vingut  a  oferírnosho. 

SALVADOR 

Aixís,  donchs,  tindrem  que  partirnos  els 
diners  que  ella  reculleix  captant? 

ANGELETA 

No  ha  dit  rès  d'això! 

SALVADOR 

Donchs  què  ha  dit?  (pausa). 
3 

ANGELETA 


Acostat...  Vina  aqui  que't  treuràs  un  poch 
el  fret. 

SALVADOR 

Deixat  de  fret.  (pausa). 

ANGELETA 

(S'aixeca  y  se  li  acosta  per  l  espatlla  y  li  ro- 
deja amorosament  el  coll  ab  els  brassos)  Salva- 
dor! (com  no  atrevintse  y  aixecant  els  ulls). 

SALVADOR 

Continua. 

ANGELETA 

Si...  ia  teva  mare  .. 

SALVADOR 

(com  volguentli  donar  coratge  ab  el  tò  de  la 
seva  veu.)  Avant!... 

ANGELETA 

Si  la  teva  mare  ens  hagués  portat... 

SALVADOR 

(aixecantse  indignat) 
Diners? 

ANGELETA 

No't  posis  aixís! 

SALVADOR 

(ab  els  ulls  esverats) 
Ahont  son  aquets  diners?  Ahont?  Vuy  vèu- 
rels! 

angeleta  (tremolant) 
Més  tart  els  veuràs. 

SALVADOR 

Ahont  els  has  posat?  Ahont? 

ANGELETA 

No't  posis  aixís,  Salvador,  que  m'espantes! 

SALVADOR 

Ensenyem  desseguida  aquets  diners  si  no 
vols  que'm  torni  boig. 

ANGELETA 

Jo'ls  tinch,  però  calmat,  però  calmat  que 
ja'ls  veuràs  més  tart.  (Salvador  l'agafa  forta- 
ment y  la  palpa.)   Espera!  Espera  un  moment! 

SALVADOR 

(li  treu  del  pit  la  bossa. y  Ja  una  rialla  es- 
trident y  nerviosa)  Altra  vegada  tornen  a  sor- 
tir aquets  diners  indignes.  Veus  aquesta  bos- 
sa? Es  la  mateixa  ab  la  que  va  intentar  rete- 
nirme  al  costat  seu  molts  anys  enrera,  quan  al 
entrar  en  sa  luxosa  casa  vaig  sentir  un  movi- 
ment invencible  de  repugnància.  Aquell  dia, 
després  d'escupir  damunt  de  la  bossa,  vaig 
anarmen  per  sempre!  Y  aquella  desgraciada 
que  ha  passat  tant  temps  torturantsey  captant 
ha  volgut,  per  forsa,  conservar  pera'l  seu  fill 
les  economies  de  llavors!.,.  Això  a  tu't  sembla- 
rà extraordinari!  Estich  llegint  dintre  del  teu 
cor  l'admiració  y  la  gratitut  que  t'inspira  la 
seva  manera  de  procedir...  Ah!  (ja  un  gest  d' 
asco,  intentant  tirar  la  bossa  aljoch.) 

ANGELETA 

(agafantlo  pel  bras.)  No!  (Pausa  breu.) 

SALVADOR 

(deixant  caure  la  bossa  damunt  del  sach.)  Es 
molt  natural  tot  això!  Comprench  que  us  ha- 
gueu entès  les  dugués  perfectament! 

ANGELETA 

(resolta  y  ab  energia  que  fins  ara  no  podia 
preveures,  aixecant  el  cap  y  ab  veu  vibrant.) 
Donchs,  bé,  vas  a  sapiguerho  tot.  No  es  ni  per 
tu  ni  per  mi  que  he  impedit  que  cremessis  la 
bossa!  No,  Salvador!  Sabs  per  que  ho  he  im- 
pedit? Perquè  vaig  a  ésser  mare.  Si,  jo  també 
tindré  un  fill  a  qui  espero  ab  el  mateix  desitg 

que'ls  desgraciats  que  passen  la  nit  al  ras  es- 
perant la  llum  del  sol. 

SALVADOR 

Què  dius?  Estaves  segura  de  que  anaves  a 
ésser  mare  y  m'ho  amagaves? 

angeleta  (dolorosament) 

T'ho  havia  amagat  perquè  temia  haver  co- 
mès un  delicte.  M'havies  dit  tantes  vegades 
que  una  dóna  de  la  meva  condició  tenia  el  de- 
ber  sagrat  de  no  ser  mare!  Però  com  jo  havia 
comès  el  delicte  ab  tu,  no  volia  renunciar  a 
una  cosa  que'm  semblava  tant  hermosa.  No 
obstant  me  torturava  l'idea  de  tenir  que  co- 
municartho.  (cambiant  de  tò  y  ab  solemnitat) 
La  confessió  m'ha  sortit  de  l'ànima  pera  veu- 
re si  lograva  interessar  la  teva  pietat  a  favor 
del  que  ha  de  nàixer.  Ara  tu  decidiràs.  Si  no 
t'afligeix  l'idea  de  que'l  nostre  fill  vingui  al 
mon  en  mitg  de  la  misèria  més  horrible,  ja 
pots  tirar  aquets  diners  al  foch  y  preparar  per 
donar  compte  a  Deu  de  la  teva' manera  de 
procedir!  Jo  ja  sabs  que'm  resigno  a  tot. 

SALVADOR 

(febrilment,  entre  espasmes  d'angoixa  pro- 
funda y  de  ferocitat  comprimida)  Àpreta,  apre- 
ta  més  fort,  si  pots,  ara  que'm  tens  ben  sub  - 
gecte!  Per  compassió  vers  el  ser  que  portes  en 
tes  entranyes,  destrueix  la  meva  conciencia, 
acaba  ab  aquesta  darrera  escata  del  meu  ho- 
nor, que  jo  volia  salvar,  y  fesne  drapets  pera 
adornar  el  seu  bressol!  No!  No!  No!  Nois  vuy 
admetre  aquets  diners!  Tornaré  a  la  vida  de 
vagamón,  tornaré  a  les  cases  de  joch,  apen- 
dré  les  males  arts  dels  tahuls,  ho  faré  tot,  però 
coaseguiré,  per  fi,  deslliurarme  de  tots  aquets 
amors  apassionats  que  m'encadenen  a  les  do- 
nes que  s'han  venut. 

ANGELETA 

(com  si  veyés  obert  un  abim  als  seus  peus) 
Pensa,  Salvador,  que  si  m'abandones  jo  no 
tindré  capmotiu  pera  continuar  vivint. 

SALVADOR 

Viuràs  pel  teu  fill  a  qui  ja  estimes  més  que 
a  mi. 

ANGELETA 

No,  no  es  cert!  No  es  cert! 

SALVADOR 

(continua  jrenétich) 
Si  que  es  cert.  Ara  mateix  me'n  acabes  de 
donar  la  prova  més  convincent  y  jo  t'asseguro 
que  marxant  faig  una  bona  acció. 

ANGELETA 

Salvador,  escoltem  per  caritat. 

SALVADOR 

(en  el  mateix  to) 
Aquells  diners  que  jo  refuso  per  segona 
vegada,  tu  pots  péndrels  perquè  no  poden 
inspirarte  repugnància,  y  ab  ells  allunyes  el 
perill  de  que  naixi  el  teu  fill  en  la  misèria. 
Ab  lo  que  t'ha  donat  la  mare  no  necessites 
de  mi  pera  viure  allunyada  del  vici. 

ANGELETA 

Per  Deu,  Salvador. 

SALVADOR 

Y  jo  recobraré  per  complert  la  meva  lli- 
bertat... y  si  torno  a  topar  en  el  camí  ab  dones 
com  tu  y  com  ella,  t'asseguro  que'n  fugirécom 
d'un  apestat!  (agafà'l  barret  y  surt  corrent 
vers  la  porta) . 

angeleta  (agafàntselï) 
Una  paraula  no  més,  Salvador. 

SALVADOR 

(se  para  un  moment  y  després  la  deixa  anar 
dient  ab  ferocitat)  No!  (se  precipita  vers  la 
porta  y  desapareix). 

ESCENA  V 

ANGELETA  J   FRANCISCÀ 
ANGELETA 

(crida  desaforadament) 
Ja  no  tornaré  a  véu  rel!  (queda  bambolejant 
ab  els  brassos  estesos  com  si  busqués  un  apoyo 
en  el  aire.  De  sopte's  fixa  en  el  braser  corre 
vers  ell  y  tira  la  bossa  al  foch,  bufant  després 
pera  avivarlo.  S'assenta  a  terra  y  agafa  carbó 
pera  omplenar  el  braser). 

FRANCISCÀ 

(desdejora  ab  veu  que  sembla  de  lamentació) 
Angeleta!  (Angeleta  resta  inmòvil,  escoltant, 
ab  les  mans  plenes  de  carbó.  Fraticisca  desde 
Jora)  Jo  també  estich  decidida  a  fer  lo  mateix 
que  tu  t'has  proposat.  (Angeleta  obrà'ls  ulls 
com  en  èxtasis.  Pausa.  Franciscà  desdejora) 
Me  vols  per  companya? 

ANGELETA 

Si.  .  Veniu...  (posa'l  carbó  en  el  braser  y's 
disposa  a  pendren  més). 

FRANCISCÀ 

(ab  la  cara  cadavèrica,  la  veu  feble,  els  ulls 
brillants  y  ab  la  rojor  dels  jochs follets,  entra 
lentament,  colocantse  al  costat  de  l Angeleta) 
Aquesta  vegada  també  he  comprés  la  teva  si- 
tuació! (se  miren  intensament  y  quasi  sense  fer 
cap  gest  se  comuniquen  el  seu  pensament.  Des- 
prés, mentres  l  Angeleta,  encarcarada  y  ab 
moviment  isocrònich  venta  l  foch,  la  Franciscà 
agafa'ls  coxins  del  llit,  tanca  bé  la  porta  y  els 

posa  a  terra  pera  tapar  bé  y  evitar  que  entri 
aire  per  sota  la  porta.  També  tapa  l  pany  ab 
un  mocador). 

ANGELETA 

(al  jeure  que'l  carbó  comensa  a  guspirejar 
deixa  l  ventall,  s  assenta  a  terra,  aprop  del 
braser,  y  com  implorant  extén  un  bras  y  diu:) 
Veniu. 

FRANCISCÀ 

(se  li  acosta,  s'agenolla  al  costat  seu,  li  re- 
cull el  cap,  pera  colocarlo  sobre  son  pit  y  mur- 
mura donanili  un  petó  al  front).  Aquest  per 
tu...  (després  li  dona  un  altre  petó  perllongat  al 
Jront)  Aquest  per  eil.  (els  carbons  guspirejen  y 
fan  flames  rojenques  y  blavoses.  Les  dugués 
dones  esperen  la  mort). 


TELO 


Preu:    1  pesseta 


